Vilkår for One loT - Start 


Februar, 2022 


Sensitivity: Open 

Generelle vilkår for One loT - Start 


1 Formål og omfang 


Nærværende Aftale (herefter ”Aftalen”) regulerer de vilkår, der gælder særligt for One loT - Start 
abonnementer. 


2 Produkt 


One loT - Start er Telenor's Erhvervsløsning rettet mod maskinkommunikation og nye kunder med et 
begrænset loT engagement. Se yderligere produktbeskrivelse under afsnit 36. 


3 — Aftale 


Aftalen træder i kraft ved underskrift. 


Aftalen løber indtil den opsiges af en af Parterne. 


4. Misligholdelse 


I tilfælde af væsentlig misligholdelse kan aftalen ophæves af en Part med øjeblikkelig virkning mod 
fremsendelse af en ophævelsesskrivelse til den misligholdende Part. 


Forinden ophævelse iflg. ovenstående punkt kan finde sted, skal den ophævende Part have afgivet skriftlig 
reklamation, og den anden Part skal forgæves have forsøgt at afhjælpe forholdet inden rimelig tid efter 
modtagelsen af reklamationen. 


Misligholdelse omfatter tillige en Parts manglende betaling, rekonstruktion og konkurs. 


I tilfælde af væsentlig misligholdelse fra Kundens side kan Telenor hæve aftalen med øjeblikkelig virkning. 
Som væsentlig misligholdelse anses bl.a., men ikke udelukkende, følgende: 


1 Kunden undlader at betale skyldige beløb til Telenor inden for fristen af den i pkt. 15.2 nævnte 
rykkerskrivelse, 

2 Kunden undlader straks at frakoble tilslutning af udstyr, interne net eller lign., der giver 
forstyrrelser i Telenors net, efter at Telenor har fremsendt påbud herom, 

3 Kunden undlader at give Telenor meddelelse om adresseændring, 

4 Kunden undlader at træffe foranstaltninger med henblik på at afhjælpe forstyrrelser mv. af 
trafikken i Telenors net, efter Telenor har fremsendt påbud herom, 

5 Kunden tilslutter udstyr, som ikke overholder gældende offentlige forskrifter og evt. yderligere 
krav stillet af Telenor, 

6 Telenor afskæres fra at få adgang til eget udstyr og installationer med henblik på fejlsøgning, 

Kunden groft uagtsomt eller med forsæt afsender og/eller distribuerer alle typer af spam, 

8 Kunden groft uagtsomt eller med forsæt spreder virus. Dette gælder alle typer af vira, kendte 
som ukendte på tidspunktet for aftalens indgåelse. 


N 


Det kræver særlig tilladelse fra Telenor at oprette aftaler med henblik på videreoverdragelse eller udlejning. 
Dette gælder også videresalg af trafik, eller anden distribution, netværksdeling eller lignende med 
tredjemand. Ved overtrædelse heraf har Telenor ret til uden varsel at ophæve aftalen eller nægte Kunden at 
tegne yderligere aftaler hos Telenor. 

Overdragelse 


Telenor er berettiget til at overdrage og/eller placere rettigheder og forpligtelser i henhold til aftalen i 
ethvert selskab inden for Telenor koncernen. Koncern skal i denne forbindelse forstås som angivet i 
Selskabsloven 88 6 og 7. 


Telenor er berettiget til - helt eller delvist - at overdrage og/eller placere rettigheder og forpligtelser i 
henhold til Aftalen i ethvert selskab, til hvilket Telenor helt eller delvist overdrages eller overdrager sin 
virksomhed - uanset overdragelsesmåde. 


Kunden kan ikke uden Telenors skriftlige samtykke overdrage sine rettigheder og forpligtelser ifølge aftalen. 
En overdragelse er desuden betinget af, at både Kunden og den, som aftalen/abonnementet overdrages til 
(tredjemand), accepterer overdragelsen. 


Telenor kan betinge overdragelsen af, at alle skyldige forfaldne beløb vedrørende aftalen, samt endnu ikke 
forfaldne beløb for konstateret forbrug under aftalen betales, samt at den nye kunde pålægges et 
kreditmaksimum. 


Immaterialretligheder 


Ved indgåelse af denne aftale overdrages ingen form for immaterialretligheder fra en part til den anden part, 
med mindre det specifikt fremgår andetsteds. 


Erstatningsansvar 


Parterne er erstatningsansvarlige i henhold til dansk rets almindelige regler. Ingen af Parterne er dog 
erstatningsansvarlige for den anden Parts indirekte tab (herunder men ikke begrænset til: driftstab, tabt 
fortjeneste, tab af data etc.). 


Telenors erstatningsansvar er i alle tilfælde begrænset til hvad der måtte svare til Kundens samlede 
nettoforbrug pr. år, uanset omfanget af de skader, som måtte være indtrådt i løbet af året. 


Telenor har intet ansvar for Kundens udstyr. 


Kunden er ansvarlig for at foretage korrekt nedlukning af forbindelsen, efter en brugssituation er 
tilendebragt. Telenor er uden ansvar for tab som følge af afbrydelser, forstyrrelser eller ændringer af 
telenettet eller teletjenesten i forbindelse med foranstaltninger, der skønnes nødvendige af tekniske, 
vedligeholdelsesmæssige og driftsmæssige årsager, eller som er pålagt af tilsynsmyndighederne, 
medmindre Telenor har forsømt at begrænse ulemperne herved. 


Telenor kan vælge at udsende produktinformation via SMS, MMS, e-mail eller lign. På samme måde kan 
Telenor sende markedsføringsmateriale om produkter. Hvis Kunden ikke ønsker at modtage disse 
informationer, kan Kunden rette henvendelse til Telenor Kundeservice. 


Ændringer 
Telenor kan til enhver tid ændre betingelser, aftaler, vilkår og eventuelle tillægsbetingelser. 


Ændringer til ugunst for Kunden vil blive varslet før ændringens ikrafttræden. Telenor kan vælge at varsle 
ændringer direkte over for Kunden (eksempelvis via en tekst på Kundens regning/PBS-oversigt, et 
fakturaindstik, SMS, MMS eller e-mail) eller ved indrykning af annoncer i dagspressen og via Telenors 
hjemmeside på www.telenor.dk. 


Kunden er i tilfælde af væsentlige ændringer til ugunst berettiget til at opsige aftalen, således aftalen 
ophører, før ændringen får virkning. 

Telenor er berettiget til at foretage ændringer i priser og/eller gebyrer som følge af lovændringer eller anden 
regulering, ændrede skatter, gebyrer eller andre afgifter, og/eller i tilfælde af andre omstændigheder 
udenfor Telenors kontrol, der kan påvirke Telenors priser. Telenor er pligtig til uden unødig ophold at 
informere kunden om enhver sådan prisændring samt implementeringsdato. 


Fortolkning og ugyldighed 


Parterne er enige om, at dokumentets indhold er udtryk for Parternes fælles vilje, og at ingen 
fortolkningsprincipper (herunder koncipistreglen) skal finde anvendelse imod nogen af Parterne. 


I tilfælde af at en eller flere bestemmelser bliver anset for ugyldige, skal de(n) bestemmelse(r) ikke påvirke 
gyldigheden af den resterende del. 


Tvister 
Parterne skal så vidt muligt søge uoverensstemmelser løst ved forhandling. 


Kan tvisten ikke løses i mindelighed, er begge Parter berettiget til at kræve tvisten afgjort i henhold til dansk 
lovgivning med værneting ved Københavns Byret. 


Det er også muligt at indbringe en tvist for Telenors Regningsklagenævn, som er nedsat i henhold til den til 
enhver tid gældende bekendtgørelse om udbud af elektroniske kommunikationsnet og -tjenester. I den 
periode Telenors Regningsklagenævn behandler klagen, stiller Telenor opkrævningen af det omtvistede 
regningsbeløb i bero. Opkrævning af morarenter stilles dog ikke i bero. Telenors Regningsklagenævn træffer 
som udgangspunkt afgørelse i sagen senest tre måneder efter, klagen er indgivet. 


Regningsklagenævnets afgørelse kan i øvrigt indbringes for Teleankenævnet, Axeltorv 6, 3. sal Th., 1609 
København V, såfremt uenigheden mellem Telenor og Kunden drejer sig om det forbrug, som Telenor har 
registreret. 


Teleankenævnet kan desuden beslutte at behandle klager fra erhvervsdrivende slutbrugere vedrørende 
andet end det registrerede forbrug, hvis klagen ikke adskiller sig fra en klage vedrørende en privat aftale om 
teletjeneste. 


Force majeure 


Forhindres en Part helt eller delvist i at opfylde sine forpligtelser i henhold til aftalen på grund af 
omstændigheder uden for Partens kontrol (force majeure), skal denne Part omgående give skriftlig 
meddelelse herom til den anden Part. Partens forpligtelser suspenderes herefter indtil det tidspunkt, hvor 
Parten efter forhindringens ophør igen er i stand til at opfylde sine forpligtelser. 


Fortrolighed 


Parterne må ikke afsløre enkeltheder i dokumentet eller andre informationer, som denne måtte komme i 
besiddelse af vedrørende den anden Parts forretning. 


Parterne forpligter sig til at hemmeligholde fortrolige oplysninger, som de måtte få kendskab til i forbindelse 
med indgåelsen af denne aftale, vilkår og tillæg. 


Som fortrolig information anses enhver information om modpartens virksomhed eller forretningsforhold, 
som en Part har erhvervet direkte eller indirekte, det være sig mundtligt eller skriftligt, i forbindelse med 
denne aftale og/eller tilhørende Produktaftaler. Undtaget herfra er dog oplysninger, som er blevet eller 
bliver offentligt tilgængelige på anden måde end ved en af Parternes misligholdelse af nærværende aftale. 


AT Version 4 - gældende per 15.februar 2022 
Sensitivity: Open 


13 


14 


15 


16 


Vilkår for One loT - Start 5 


Parterne er enige om, at ethvert nuværende eller fremtidigt selskab i Telenor Danmark Holding gruppen, 
Telenors ejere eller hermed koncernforbundne selskaber, ikke skal betragtes som tredjemand i henhold til 
pkt. 12.2. 


Parterne er berettigede til at videregive oplysninger til myndighederne til opfyldelse af lovmæssige 
forpligtelser. 


Nærværende fortrolighedsforpligtelse gælder for begge Parter uden tidsbegrænsning, uanset at 
nærværende Aftale måtte ophøre. 


Kundens hæftelse ved fejl 


Kunden hæfter ikke for betaling for ydelser, der er en følge af fejl i eller misbrug af operatørens net og 
installationer, medmindre Kunden er ansvarlig efter dansk rets almindelige erstatningsregler. 


Kunden hæfter for betaling for ydelser, der måtte opstå som følge af fejl eller misbrug af Kundens eget net, 
udstyr eller tilbehør. Såfremt fejlen eller misbruget skyldes forhold, som Telenor kendte eller burde kende, 
men ikke har orienteret Kunden om, og/eller har stillet rimelige og mulige foranstaltninger til rådighed for at 
forhindre eller begrænse, og derfor når det efter en samlet vurdering vil være urimeligt, at teleoperatøren 
gør krav gældende, hæfter Kunden ikke. 


Flytning mv. 


Ændringer af Kundens oplysninger (f.eks. adresseændringer, betalingsforhold og lign.) skal omgående 
meddeles til Telenor. 


BETALINGSFORHOLD 


Betalingsforhold 


Kunden hæfter for alle beløb, der registreres i forbindelse med Aftalen. Hvis Kundens saldo ikke overstiger et 
minimumsbeløb, som er fastsat af Telenor, er Telenor berettiget til at overføre beløbet til den kommende 
fakturering. 


Såfremt intet andet fremgår af vilkår, aftaler eller lignende er betalingsbetingelserne: Fakturadato + 20 
dage. 


Kunden har accepteret at følgende bestemmelser i Lov nr. 652 af 08/06/2017 lov om betalinger er fraveget: 
Kapitel 5 og 8 80, 8 82, stk. 3, og 88 97, 98, 100-102, 104, 111, 112, 117-119 og 125. 


Sen betaling 


Hvis en regning ikke betales senest på den anførte forfaldsdato, giver Telenor meddelelse herom. Ved 
overskridelse af forfaldsdatoen betales morarenter, som fastsættes i henhold til den til enhver tid gældende 
bestemmelse i Renteloven. Derudover tillægges et rykkergebyr, som opkræves på den førstkommende 
faktura. 


Meddelelsen om for sen betaling indeholder en ny frist for indbetaling, samt advarsel om at Kundens 
forbindelse afbrydes, hvis den nye betalingsfrist ikke overholdes. Betales regningen ikke inden udløbet af 
denne frist, forbeholder Telenor sig ret til at aforyde Kundens forbindelse eller ophæve aftalen. Hvis Telenor 
har afbrudt Kundens forbindelse på grund af manglende betaling, kan genåbning ikke ske, før forfalden saldo 
til Telenor, herunder rykkergebyr og morarenter, er betalt. Der vil ske automatisk genåbning, når den 
forfaldne saldo betales, medmindre Kunden inden betaling af den skyldige saldo skriftligt anmoder om, at 
der ikke skal ske genåbning i perioden, indtil opsigelsen træder i kraft. 

Ved genåbning efter spærring betales et genåbningsgebyr. Ved genåbning efter afbrydelse af Kundens 
forbindelse beregnes afgifter ligeledes for den periode, hvori afbrydelsen af Kundens forbindelse har fundet 
sted. Hvis Kundens forbindelse har været afbrudt af Telenor i mere end 20 dage på grund af manglende 
betaling, overgår sagen herefter til Telenors inkassoafdeling, og Telenor har ret til uden yderligere varsel at 
ophæve aftalen. Betales den forfaldne saldo ikke straks herefter, er Telenor berettiget til at foretage 
indberetning til kreditoplysningsbureau i henhold til lov om private registre m.m. 


Inkassoomkostningerne ved sagens videre behandling afholdes af Kunden. Betales forfalden saldo, vil 
Telenor efter aftale herom genoprette aftalen mod betaling af genoprettelsesafgift. 


Telenor forbeholder sig ret til at fastsætte kreditmaksimum som betingelse for genåbning. Hvis Kunden 
misligholder sin betalingsforpligtelse over for Telenor ved ikke at betale forfalden saldo, kan Telenor 
betinge, at hele den forfaldne saldo betales, før der kan indgås nye aftaler hos Telenor. 


Telenor har ret til at opsige Kundens abonnement, hvis Kunden gentagne gange misligholder sine 
betalingsforpligtelser. 


Ønsker Kunden at indgå en betalingsaftale, f.eks. ved udsættelse af betaling af regning eller deling af 
fakturabeløbet over flere måneder, kan Kunden kontakte Telenors Debitorservice. Kunden vil blive opkrævet 
gebyr i forbindelse med indgåelse af sådanne aftaler. 


Faktureringsform og Betalingsservice 


Såfremt ingen anden faktureringsform er aftalt mellem parterne, modtager kunden automatisk fakturaer i 
papirform. Fakturaer i papirform pålægges et fakturagebyr på 39,20 kr. pr. faktura. 


Betaling via Betalingsservice koster 7,80 kr. pr. regning. Indtil betalingen via Betalingsservice træder i kraft, 
skal kunden betale fakturagebyret på 39,20 kr. pr. faktura i papirform. Det er også muligt i tillæg til 
Betalingsservice at fortsætte med at få faktura tilsendt i papirform mod et tillæg på 39,20 kr. til 
abonnementet pr. faktura. 


Kreditvurdering og kreditmaksimum 


Kunden hæfter for ethvert forbrug, selvom dette måtte overskride det fastsatte kreditmaksimum. Ved 
overskridelse af kreditmaksimum har Telenor ret til straks at afbryde forbindelsen. 


Telenor forbeholder sig ret til løbende at foretage kreditvurderinger af sine kunder og som følge heraf, at 
stille krav om aconto betaling eller fastsætte et kreditmaksimum hvis dette skønnes nødvendigt og Telenor 
efter påkrav fra Kunden kan dokumentere nødvendigheden for kreditmaksimum over for denne; eller såfremt 
ét af nedenstående kriterier er opfyldt: 


- Kundens betalingsforpligtigelse over for Telenor har været misligholdt, og misligholdelsen har 
været årsag til, at Telenor har spærret kundens aftale eller abonnementer, 


- Kunden har forfalden gæld til Telenor, 


- Kunden er registreret hos et uafhængigt kreditoplysningsbureau med en negativ 
anmærkning/betalingserfaring, 


- Kundens forbrug og øvrige omkostninger skønnes væsentligt at overstige tilsvarende kunders 
forbrug, eller forbruget udviser en meget betydelig og pludselig stigning i forhold til tidligere 


Kunden kan, før aftalen indgås, rette henvendelse til Telenor med henblik på at afklare, hvorvidt Telenor 
stiller krav om fastsættelse af kreditmaksimum. 


Telenor kan endvidere vælge at fastsætte generelt kreditmaksimum for alle sine kunder, hvorefter der kan 
søges om forhøjelse eller fjernelse. 

TEKNISKE FORHOLD 


Tekniske ændringer, forstyrrelser mv. 


Telenor forbeholder sig til enhver tid ret til at indføre ændringer, som anses for nødvendige af hensyn til den 
tilfredsstillende drift af Telenors net. Ugunstige forhold kan i visse tilfælde medføre, at opkald vil blive afvist, 
samtaler bliver afbrudt eller dataoverførsler ikke gennemføres. 


Telenor kan afvise opkald fra telefoner eller SIM-kort, som giver anledning til forstyrrelser i Telenors net. Fejl 
itilsluttet udstyr, der giver anledning til forstyrrelser eller ulemper for driften af nettet, skal straks afhjælpes. 
Eventuelle udgifter i forbindelse hermed er Telenor uvedkommende. Telenor kan kræve sine omkostninger 
til fejlsøgning dækket hos Kunden, dog ikke omkostninger i forbindelse med udbedring af fejl, der skyldes 
tilsluttet udstyr tilhørende Telenor, som Kunden ikke har indflydelse på. 


Driftsafbrydelser og fejlafhjælpning 


Telenor afhjælper fejl i egne anlæg og installationer hurtigst muligt og i almindelighed inden for normal 
arbejdstid (mandag-fredag fra kl. 08.00 til kl. 15.30). Kunden skal sikre, at Telenor eller en af Telenor 
udpeget tredjemand snarest kan få adgang til egne anlæg og installationer på installationsadressen med 
henblik på fejlsøgning og fejlretning. Kunden er forpligtet til i nødvendigt omfang at medvirke med henblik 
på fejlsøgning og fejlretning i Kundens anlæg og installationer på installationsadressen. 


For servicemeddelelser og fejl, som skyldes Telenors netværk (basisinstallationer, centraler, signalering 
m.v.), kan Kunden rette henvendelse til Telenors Kundeservice. Telenor er udelukkende ansvarlig for 
afbrydelser i eget telenet og udstyr, som alene skyldes Telenors forhold. 


Særlige forhold 


Telenor forbeholder sig ret til midlertidigt at ændre numre, installationer og øvrige forhold, når det er strengt 
påkrævet af hensyn til trafikken på Telenors netværk og/eller driften heraf. 


Kundens tilslutning af eget udstyr og telenet 


Ansvaret for Kundens udstyr påhviler Kunden. Telenor har ansvaret for Kundens abonnement og trafik ind til 
netterminerings-punktet eller NT-boksen. 


Kunden skal sikre, at forbindelsen til Telenors faste netværk (herunder bl.a. telenettet og access-nettet) 
benyttes på en måde, der ikke forårsager forstyrrelser, afbrydelser eller lignende for trafikken på disse net 
eller på internettet. Indtræder sådanne forstyrrelser, skal Kunden straks træffe de nødvendige 
foranstaltninger med henblik på at bringe forstyrrelserne til ophør. Dette kan være - men er ikke begrænset 
til - at regulere mængden af indgående og udgående trafik eller abonnere på yderligere forbindelser til 
Telenors access- og/eller telenettet. 


Udstyr, der tilsluttes Telenors faste netværk skal overholde den til enhver tid gældende lovbekendtgørelse 
om teleterminaludstyr, for tiden lovbekendtgørelse nr. 823 af 3. juli 2007 om radio- og teleterminaludstyr 
og elektromagnetiske forhold, samt eventuelle særlige anvisninger fra Telenor. 


Kunden skal sikre, at udstyr, der tilsluttes, er beregnet til at kunne tilsluttes det offentlige telenet, og at 
udstyret bruges i overensstemmelse med sit formål. Hvis udstyr eller interne net mv., der tilsluttes Telenors 
access- og telenet, giver anledning til forstyrrelser i nettet på grund af fejl eller lignende, er Kunden 
forpligtet til straks at afbryde tilslutningen. 


Telenor forbeholder sig retten til at afbryde tilslutningen, såfremt der er tilsluttet udstyr, som forårsager 
forstyrrelser i nettet. Telenor forbeholder sig også retten til at fakturere sædvanlig fast afgift, samt kræve 
betaling for fejlsøgning og arbejde med at genoprette en fejlfri forbindelse. 

Håndtering af trafik inet og produkter 


Telenor benytter almindelige trafikprioriteringsteknikker til at sikre en optimal brugeroplevelse, herunder til 
almindelig trafikstyring og til håndtering af trafik spidsbelastningsperioder. 


I mobile netværk inddeles, styres og prioriteres trafikken alene med henblik på at sikre effektiv dirigering og 
den mest optimale kvalitet for trafikken i relation til kapacitet til rådighed, tilgængelig teknologi og 
frekvensressourcer (26, 3G, 46, 5G), samt acceptabel forsinkelse, forstyrrelse og pakketab i forhold til den 
konkrete type trafik. Signaleringstrafik er prioriteret over anden trafik, taletrafik prioriteres over datatrafik, 
og alt datatrafik behandles lige. Til dette formål anvendes principper, der er defineret og internationalt 
standardiseret i 3GPP TS 36.331, TS 36.304 og lignende. 


I faste, kablede netværk inddeles, styres og prioriteres trafikken alene med henblik på at sikre effektiv 
dirigering og den mest optimale kvalitet for trafikken i relation til kapacitet til rådighed, tilgængelig 
teknologi, samt acceptabel forsinkelse, forstyrrelse og pakketab i forhold til den konkrete trafik. 
Signaleringstrafik prioriteres højest, da det er en forudsætning for fejlretning og -søgning. Taletrafik er 
prioriteret over anden datatrafik. Til dette formål anvendes principper, der er defineret og internationalt 
standardiseret i IETF's (Internet Engineering Taskforce) RFC-standarder. 


GENERELLE VILKÅR FOR MOBILABONNEMENTER 


Generelt 


Telenors mobilabonnementer omfatter tilslutning til Telenors offentlige mobilnet med adgang til tjenester 
og dertil hørende serviceydelser inden for dækningsområdet i Danmark. De tjenester, som er knyttet til ét 
SIM-kort, anses for omfattet af ét abonnement. 


SIM-kortet 


I forbindelse med oprettelse får Kunden udleveret SIM-kort. Sammen med SIM-kortet modtager Kunden PIN 
og PUK sikkerhedskoder. Aht. nem administration og fordi loT enheder ikke har tastatur eller skærm, er PIN1 
kode slået fra på loT SIM kort. loT SIM kort skal derfor ikke ved modtagelse aktiveres med angivelse af PUK 
kode. Tilsvarende skal PIN kode ikke angives ved genstart af loT enheder. 


SIM-kortet og sikkerhedskoderne skal altid opbevares hver for sig og under betryggende forhold. Indgreb i 
SIM-kortet eller forsøg på dette er ikke tilladt. 


SIM-kortet er Telenors ejendom og skal destrueres straks efter, at Telenor har fremsat krav om dette samt 
ved abonnementets ophør. 


Overførsel af mobilnummer 


Telenor tilbyder ikke importering af numre på loT abonnementer. 


Telenors dækningsområde 


Kunden har forud for tegning af abonnement mulighed for at gøre sig bekendt med omfanget af dækningen 
ved at gennemse dækningskortet på www.telenor.dk. 


I henhold til krav i offentligt udstedt mobiltilladelse opfylder Telenor til stadighed som minimum følgende 
krav til dækningen: 

Telenor dækker 95 % af det geografiske område målt på hele landet og 98 % af befolkningen. Telenor 
garanterer ikke for dækningen på specifikke steder eller enkeltadresser, idet radiosignalets styrke afhænger 
af landskabets (topografiens) aktuelle beskaffenhed. 


Afvisning og udfald 


Telenors net er underlagt visse af IT- & Telestyrelsen fastsatte grænser for afvisning og udfald. Afvisning for 
opkald i en travl time for opkaldsforsøg overstiger ikke 5 %. Udfaldsgrad for opkald i en travl time overstiger 
ikke 5 %. 


Alarmering i Danmark 


Alarmopkald til de offentlige alarmcentraler kan foretages gratis over Telenors net. Opkald til alarmnummer 
112 kan ske, uanset om Telenor SIM-kortet er indsat i mobiltelefonen. Der kan dog i den enkelte mobiltelefon 
være begrænsninger i dette. 


Brug af Telenor SIM-kortet i udlandet 


Telenor abonnementet giver mulighed for brug af abonnementet i udlandet (international roaming). 
Anvendelse af SIM-kortet i udlandet er underlagt Telenors til enhver tid gældende prisliste for international 
roaming samt den pågældende udenlandske mobiloperatørs vilkår i øvrigt. 


Kundens brug af SIM-kortet i udlandet afregnes med Telenor på baggrund af opgørelser over forbrug 
modtaget fra de udenlandske operatører. Telenor påtager sig intet ansvar for dækning, kvalitet, sikkerhed, 
udbud af tjenester mv. i udenlandske mobilnet. Endvidere påtager Telenor sig intet ansvar for udenlandske 
mobiloperatørers brug af Telenor abonnenters data. 


Betalingsforhold for SIM-kort 


Kunden hæfter for alle beløb, der registreres i forbindelse med brug af SIM-kortet med de begrænsninger, 
der følger af 38 99 -100 i lov om betalinger (LBK nr. 1024 af 03/10/2019). Kunden hæfter også for alle tab 
som følge af andres uberettigede brug af SIM-kortet efter bestemmelserne i 88 99-100 i lov om 
betalingstjenester og elektroniske penge. 


Et givet forbrug (al forbruget) takseres til den på tidspunktet for forbrugets påbegyndelse gældende takst. 


Fejlmelding mv. 


For servicemeddelelser om fejl, som skyldes mobilnetværket (basisinstallationer, centraler, signalering mv.) 
eller SIM-kortet (herunder kortets bortkomst), kan Kunden rette henvendelse til Telenor Kundeservice på 
www.telenor.dk/kontakt eller ved at ringe 72120 000. 


For fejl, der kan henføres til kundens udstyr, henvises til leverandøren af denne. 


Indholdstakserede tjenester 


loT abonnementer er default spærrede for anvendelse af indholdstakserede tjenester. Kunden hæfter for 
forbrug, hvis kunden fjerner spærringen. 

PRODUKTINFORMATION 
Vilkår 
Opsigelse 


Det enkelte abonnement kan opsiges med et varsel på løbende fakturamåned plus en måned. 
Faktureringsperioden løber månedligt fra den 11. til den 10. 


Fakturering 
Fakturering sker månedligt 


Abonnementsafgift opkræves bagud og baseres på dataforbruget for faktureringsperioden. Nye 
abonnementer oprettet i en faktureringsperiode opkræves abonnement forholdsmæssigt for aktive dage i 
perioden baseret på dataforbruget ved fakturaperiodens afslutning. 


Ikke inkluderet forbrug faktureres tilsvarende bagud ved fakturaperiodens afslutning. Faktureringsperioden 
løber fra den 11. til den 10. 


Produktinformation 


One loT - Start 
I udgangspunktet er One loT - Start et nationalt produkt, der ved tilvalg af Roaming kan udvides til 
anvendelse i udlandet. 


Opstartstest via inkluderede enheder 

Ved levering af Sim kort indeholder One loT - Start produktet 25KB data, 3 sms'er og 30 sekunders tale, der 
kan anvendes til opstart test. Når én af de 3 forbrugstyper er opbrugt, overgår One loT - Start produktet til 
aktiv tilstand, hvorefter fakturering påbegyndes, jf. pkt. 0. One loT - Start produktet overgår dog senest til 
aktiv tilstand 12 måneder efter at det er oprettet. 


Forbrug 

Forbrug af data udenfor DK og Europa, sms'er og taleopkald er ikke inkluderet i One loT - Start og takseres 
efter de til enhver tid gældende takster, som findes nedenfor under ”Priser”. Taleopkald er en 
tilvalgstjeneste. 


Go Blue loT 

Go Blue loT er et zone-koncept, inkluderet i One loT - Start produktet, der opdeler en række lande i tre zoner: 
e ”Go Denmark loT” inkluderer Danmark 
e ”Go Europe loT” inkluderer landene i Europa udenfor Danmark 
e ”Go World loT” inkluderer en række lande udenfor Europa 


Området uden for Go Blue loT er opdelt i 5 grupper: 


e  Lowzone 

e Medium zone 
e High zone 

e  MCP/ skibe 

e Satellit 


Kunden kan til enhver tid finde en oversigt over landeinddelingen på www.telenor.dk/go-blue. 

Begrænsning af databrug uden for Danmark 


One IoT - Start produktet indeholder 3 zone spærringstjenester - en for hver af områderne 
e Lande i Go Europe loT 
e Lande i Go World loT 
e Resten (Low, Medium, High, MCP/Skibe, Satellite) 


Gruppe-spærringstjenesterne er individuelle og pålægges/fjernes per abonnement alt efter kundens ønske. 
Medmindre andet er aftalt, oprettes nye abonnementer uden mulighed for dataforbrug udenfor Danmark. 
Ønskes at anvende data roaming oprettes abonnementerne med denne mulighed. 


Tillægsprodukter og services 


Følgende tillægsprodukter og services er inkluderet i One loT - Start: 

e Roaming i Go Europe loT lande 
One loT - Start er i udgangspunktet aktiveret for brug i Danmark. Roaming i Go Europe loT lande 
kan tilvælges. 

e Roaming i Go World loT lande 
loT - One Start er i udgangspunktet aktiveret for brug i Danmark. Roaming i Go World loT lande 
kan tilvælges, hvorefter anvendelse og forbrugstaksering aktiveres i disse lande. 

e Roaming udenfor Go Blue loT lande 
One loT - Start er i udgangspunktet aktiveret for brug i Danmark. Roaming udenfor Go Blue loT 
lande kan tilvælges, hvorefter anvendelse og forbrugstaksering aktiveres i disse lande. 

e Taleopkald 
Taleopkald er i udgangspunktet ikke aktiveret på One loT - Start. Taleopkald kan aktiveres ved 
tilvalg. 


Se yderligere information på www.telenor.dk. 


Øvrige tillægsprodukter og services 

Forbrugskontrol 

Forbrugskontrol er en gratis tilvalgstjeneste. Med Forbrugskontrol kan du gratis sætte loft på dit forbrug. Du 
vælger selv et maksbeløb, som dit forbrug af tale, sms, mms og data ikke må overstige på en måned. 
Abonnementsprisen tæller ikke med i dit maksbeløb. Overskrider du maksbeløbet, bliver din enhed 
automatisk spærret inden for 24 timer. Det betyder, at enheden kun kan ringe til 112, men andre kan fortsat 
ringe til enheden. Du kan altid ringe gratis og få oplyst din saldo på 80 29 50 50 - også selvom din telefon er 
spærret. 


Surfkontrol Udland 

Surfkontrol Udland er en gratis tilvalgstjeneste, som default ikke er aktiveret ved oprettelse. Surfkontrol 
Udland har et dataloft på 360 kr. ekskl. moms per måned, som sikrer at dataforbrug ikke overstiger det 
fastsatte loft. Dataloftet kan til enhver tid ændres - læs mere på https://www.telenor.dk.Mobil. 


Data Access (MDA) 

Med MDA kan loT simkort kommunikere med virksomhedens IT-systemer i en lukket gruppe, uanset hvor de 
er i det mobile netværk. Når simkort samles i en lukket gruppe, giver den indbyggede sikkerhed i Telenors 
mobilnetværk den nødvendige beskyttelse, så kunden trygt kan overføre data mellem et loT simkort og 
virksomhedens IT-systemer. Løsningen rummer også en IP SEC tunnel mellem kundens og Telenors netværk. 
Det giver en ekstra sikring af følsomme data. 

Øvrige vilkår 


Produktkombination 

Telenors loT produkt giver adgang til loT optimerede netværk og kan ikke konverteres til andre 
abonnementstyper. One loT - Start kan efter aftale med Telenor konverteres til datadelingsproduktet One 
loT, hvis antallet af abonnementer overstiger 100 stk. 


Permanent loT Roaming 

Enkelte mobiloperatører har indført restriktioner og/eller forbud mod international permanent roaming på 
deres netværk, og Telenor kan derfor ikke garantere permanent netværksadgang på disse operatørers 
netværk, hvis disse operatører vurderer, at der er tale om international permanent roaming. Visse af de 
mobiloperatører, som har indført restriktioner eller forbud mod permanent roaming tilbyder dog mulighed 
for permanent roaming mod en merpris. Såfremt Kunden er interesseret i adgang til permanent roaming i de 
berørte lande mod betaling af denne merpris, vil Telenor og Kunden drøfte denne mulighed. Den konkrete 
merpris kan variere mellem forskellige mobiloperatører og i løbet af Aftalens løbetid. 


Tilvalg af taleopkald 
One loT - Start abonnementer tildeles som udgangspunkt et 12-cifret telefonnummer. Ved tilvalg af 
taleopkald kræves et 8-cifret telefonnummer. Tilvalg af taleopkald skal derfor ske ved oprettelse. 


Priser 

Følgende priser er gældende for One loT - Start. Alle priser er i danske kroner og ekskl. moms. 
PRODUKT TYPE PRIS pr. stk. 
Oprettelse - Abonnement Engangspris per abonnementsoprettelse 10,00 
Ordre administration - Bulk ordrer Engangspris per bulk ordretype 1.000,00 


Disse gebyrer kan ændre sig. Gebyret for Bulk oprettelser kan opkræves såfremt kunden anmoder Telenor 
om at udføre Bulk ændringer for kunden på allerede oprettede loT abonnementer. 


Data i Danmark | Abonnement 

og Europa (MB) (DKK) 
Start Slut 

0 1 9,00 

1 2 12,00 

2 4 15,00 

4 10 19,00 

10 20 23,00 

20 40 25,00 

40 100 29,00 

100 200 35,00 

200 400 42,00 

400 1000 49,00 

1000 2000 59,00 

2000 4000 89,00 

Derefter 
(DKK/MB) 0,0139 


Overstiger dataforbrug højeste trin, faktureres dette udover abonnement. Data takseres per MB og oprundes 
i zonerne Go Denmark loT og Go Europe loT til nærmeste 50KB. 
Hver data session takseres til minimum til 0,01 kr. 

Data Pris pr. MB 
Denmark Se trappemodel 

Go Blue loT | Europe Se trappemodel 
World 2,00 

Low 4,00 

Medium 8,00 

High 40,00 

MCP / Skibe 8,00 

Satellit 40,00 


Data takseres per MB. Data oprundes til nærmeste 10KB i Go World loT, og 25KB i områderne Low, Medium, 
High, MCP / Skibe og Satellit. Hver data session takseres som minimum til 0,01 kr. 


Priserne per MB er faste udenfor Danmark og Europa zonerne. 


Sms til zone 

Danmark | Europe | World | Low | Medium | High hved Satellit 
Sms fra Danmark til 0,24 1,00! 1,50| 2,00 4,00! 6,00! 6,00 6,00 
SMS er takseret per stk. 

Sms fra zone 
Europe | World | Low | Medium | High | MCP | satellit 
p g Skibe 
Sms fra roaming zone 0,24 1,50 2,00 4,00 6,00 6,00 6,00 
SMS er takseret per stk. 
Taleopkald Taleopkald til zone/min. 
Taleopkald fra Go Blue loT . , MCP ; Opkald 
zone/min. Danmark | Europe | World Low Medium] FUN Skibe SJ modtaget 
Go Blue Denmark 1,00 2,00| 3,00| 4,00 6,00 | 10,00 | 20,00| 30,00 0,00 
loT Europe 1,00 100| 3,00| 400 6,00 | 10,00 | 20,00| 40,00 1,00 
World 3,00 3,00| 3,00| 400 6,00 | 10,00 | 20,00| 40,00 2,00 

Low 6,00 6,00 | 6,00| 6,00 6,00| 6,00| 6,00 6,00 4,00 
Medium 10,00 10,00| 10,00 | 10,00 10,00 | 10,00 | 10,00 10,00 6,00 
High 20,00| 20,00| 20,00| 20,00| 20,00| 20,00| 20,00| 20,00 10,00 
MCP Skibe 12,00 12,00| 12,00 | 12,00 12,00 | 12,00 | 12,00 12,00 10,00 
Satellit 40,00| 40,00| 40,00| 40,00| 40,00| 40,00| 40,00| 40,00 10,00 


Taleopkald er minuttakseret afregnet per sekund. Prisen er gældende for kald til både fastnet og mobil. 


Å Ope 

